Moja noga

**Članak**

**Galerija**

**Scenarij**

**Moja noga** epizoda je jedanaeste sezone serije "Spužva Bob Skockani". U ovoj epizodi, nakon što Franjina noga biva napokon izliječena, Spužva Bob je mora čuvati od ozljeda.

## Likovi

* Spužva Bob Skockani
* Patrik Zvijezda
* Franjo
* Gospođa Pufnić (cameo)
* Branko Brancin (cameo)
* Sestra Bazuka
* Meduza
* Aljaški bikocrv
* Tomica (robot)
* Franjin liječnik
* Građani Bikini Doline
	+ Niko Perica
	+ Darko
	+ Frane (mišićava riba)
* Zatvorenik (prvo pojavljivanje)
* Izviđačica

## Radnja

Epizoda započinje s nizom scena koje prikazuju ozljede Franjine noge. Liječnik upozorava Franju da mora biti oprezniji s nogom i da će je idući put zamijeniti robotskom nogom, na što očajni robot preklinje Franju da pazi na nogu. Izlazeći iz bolnice, Franjo susreće Spužvu Boba i govori mu da se drži dalje od njegove noge, ali Spužva Bob odlučuje na svoju ruku štititi njegovu nogu. Međutim, nakon nekoliko uspjeha uspijeva uništiti tvornicu u kojoj Franjo radi, a Patrika pretuče nasilna izviđačica. Franjo se napokon povjerava Spužvi Bobu i otkrije da je zaljubljen u medicinsku sestru.

Spužva Bob odlučuje pomoći Franji da se vrati u bolnicu tako što će ozlijediti svoju nogu. Nakon nekoliko neuspješnih pokušaja, Spužva Bob sveže Franjinu nogu za tračnice kojima će uskoro proći vlak. Međutim, u zadnjem trenutku se pojavljuje robot Tomica i spašava Franjinu nogu. Franjo otkrije Spužvi Bobu da je Tomica zabrinut za svoju nogu, pa mu Spužva Bob daruje svoju nogu kojom je Tomica oduševljen. Spužva Bob uzvikne: "Moja noga!", pa ga vozilo hitne pomoći pokupi i usput pregazi Franju, koji napokon završava u bolnici.

U bolnici, Spužva Bob, Patrik, Franjo, Tomica i zatvorenik leže u pet postelja. Franjo je oduševljen što će ponovno vidjeti sestru i zahvaljuje Spužvi Bobu. Pacijenti upoznaju sestru Bazuku, koja se sprema spužvom oprati sve pacijente. Franjo otpjeva pjesmu posvećenu sestri, kojoj se pjesma svidi te ga poljubi u obraz. Epizoda završava s Franjom koji viče: "Moja noga!"

## Zanimljivosti

### Činjenice

* Ovo je epizoda u kojoj Franjo ima najveću ulogu dosad.
* Moja noga:
	+ 12 puta se čuje u uvodnim televizijskim snimkama.
	+ 6 puta se čuje dok liječnik skida Franji zavoj.
	+ Retrospekcija u kojoj Spužva Bobov vlakić pregazi Franjinu nogu.
	+ 2 puta nakon što izviđačica pretuče Patrika.
	+ Spužva Bob čekićem udari zatvorenika (ne čuje se uzvik, nego je scena u maniri nijemog filma).
	+ Tomica uzima Spužva Bobovu nogu kao zamjenu za svoju nogu.
	+ Spužva Bob nakon što mu izraste nova noga.
	+ 8 puta tijekom pjesme "Moja noga je zaljubljena".
	+ Riječ "noga" spominje se 75 puta, a sintagma "moja noga" 43 puta.
		- Ne računajući naslovnu karticu i nijemu scenu, "noga" se čuje 73 puta, a "moja noga" 43 puta.
* Ovo je druga epizoda u kojoj Franjo pjeva. Prva je bila "Meduzolovac".
* Aljaški bikocrv iz epizode "Luna, Spužva Bob i crv" nakratko se pojavljuje u ovoj epizodi.
	+ Crv je mnogo više prijateljski nastrojen i malo je ružičastiji nego u prethodnoj epizodi.
* Ovo je druga epizoda na čijoj se naslovnoj kartici nalaze kosti. Prva je "Vještičja kletva".
	+ Na naslovnoj se kartici ukupno nalazi 17 kostiju.
* Početak epizode je poveznica na epizodu "Škola brodarenja", u kojoj se Spužva Bob također zabio u toranj.
	+ U toj se epizodi prvi put čuo uzvik "Moja noga!".
* **Ironija**: Franjo je mogao samo otići u bolnicu kako bi posjetio sestru, nije morao slomiti nogu.
	+ Također, mogao je slomiti i neki drugi dio tijela, ne nužno nogu.
* Franjo je slomio svoju desnu nogu više puta nego lijevu.

### Kulturne poveznice

* Scena u kojoj sestra Bazuka stoji u otvorenoj školjci dok joj vjetar mrsi kosu poveznica je na sliku Rođenje Venere slavnog talijanskog slikara Sandra Botticellija.

### Greške

* Kad liječnik pokazuje Franji robotsku nogu, on u ruci drži cijelu nogu. Međutim, kad se pojavljuje robot, liječnik drži samo polovicu noge, a druga polovica se još nalazi na robotu.

### Ponavljajuće šale

* Franjo lomi jednu ili obje svoje noge.
* Svaki put kad netko vikne "Moja noga", vozilo hitne pomoći ga pokupi.
* Netko viče "Moja noga", "Tvoja noga", "Njegova noga" ili "Franjina noga" kao aluzija na šalu.